## dachser_inteligent_logistics

Tlačová správa V Bratislave, 18. 10. 2021

# **Spoločnosť DACHSER zavádza novú dennú linku z Košíc do Maďarska**

**Najnovšia linka z Košíc do Tiszaújvárosu a Pilisvörösváru v Maďarsku bola uvedená do prevádzky 6. septembra a spoločnosť DACHSER zaručuje dodávky do 24 hod. v exportnom aj importnom smere vďaka tomuto priamemu nočnému napojeniu. Spoločnosť DACHSER reaguje na potreby zákazníkov, ktorí chcú svoje zásielky doručiť rýchlo.**

Nová linka z Tiszaújvárosu do Košíc bude jazdiť denne a obojsmerne, pričom paletové zberné zásielky bude DACHSER doručovať pre zákazníkov z východného Slovenska do celého Maďarska do 24 hodín. V importnom smere to bude takisto 24 hodín, pri objednávke v deň vopred.

"Vzhľadom na nedávny nárast dopravy bolo absolútne nevyhnutné otvoriť novú linku z Maďarska, smerom na Košice. Prvé kamióny vyrazili začiatkom septembra a spojili miesta, ktoré sa v minulosti zložito obchádzali dlhšou trasou. To znamená nielen úsporu tranzitného času, ale aj efektívnejšiu dopravu, menej emisií či úsporu pohonných hmôt a tak celkovo šetríme náklady našim zákazníkom," hovorí Stanislav Balog, vedúci slovenskej pobočky v Košiciach.

„Spustenie priamej medzinárodnej linky do Košíc je pre nás významným míľnikom. Hlavným cieľom novej priamej linky je rozvíjať obchodné stratégie prostredníctvom regionálnej spolupráce. Vďaka existujúcim pevným kapacitám môžeme našim partnerom poskytovať konkurencieschopnejšie servisné riešenia s menším počtom prekládok, čo znižuje pravdepodobnosť poškodenia výrobkov," povedal László Csatári, generálny riaditeľ spoločnosti Liegl & DACHSER Kft. Tiszaújváros.

### **Vysoká kvalita služieb pre zákazníkov**

Nová trasa zahŕňa celú rodinu produktov entargo (targospeed, targoflex a targofix), ktorá poskytuje jednotné a vysokokvalitné služby pre zákazníkov B2B a B2C v celej Európe. Okrem toho je k dispozícii aj elektronické sledovanie a priebežné online monitorovanie dodávok. Spoločnosť DACHSER neustále pracuje na rozširovaní a zlepšovaní svojich trás a spojení, pričom na jeseň sa otvoria ďalšie úplne nové aj pravidelné sezónne linky, aby sa vyrovnali prípadné medzery v dopravnej sieti spoločnosti.

Pobočka Tiszaújváros sa nachádza v kľúčovej priemyselnej oblasti Maďarska a v súčasnosti má 25 zamestnancov. Má sklad nebezpečného tovaru s rozlohou 5 600 m2 a krížový dok s rozlohou 800 m2, ktorý slúži sieti DACHSER. Pobočka v slovenských Košiciach zamestnáva 14 ľudí a má rozlohu 1500 m2. Na jar spoločnosť DACHSER Poľsko otvorila novú linku z Rzeszowa v Poľsku priamo do Košíc, čo teraz znamená veľmi dobré spojenie medzi Poľskom a Maďarskom.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk